นันทนา บุญ-หลง

นันทนา บุญ-หลง (ชื่อเล่น: แอน) เป็นอดีตนักร้องหญิงสังกัดจีเอ็มเอ็ม แกรมมี่ และนักแสดง ปัจจุบันเป็นนักพากย์และครูสอนร้องเพลง มีชื่อเสียงจากการเป็นนางเอกละครเรื่อง "ข้าวนอกนา" ทางช่อง 7 และมีผลงานเพลงที่เป็นที่รู้จักได้แก่เพลง คิดไม่ถึง และเพลง รักเธอคนเดียว เป็นต้น

**ประวัติ**
นันทนา บุญ-หลง (ชื่อเล่น: แอน) เกิดเมื่อวันที่ 3 พฤษภาคม พ.ศ. 2511 เป็นนักร้อง นักแสดง นักพากย์ และครูสอนร้องเพลงหญิงชาวไทย นับถือศาสนาคริสต์นิกายโปรเตสแตนต์ จบการศึกษาจากโรงเรียนสาธิตแห่งมหาวิทยาลัยเกษตรศาสตร์ และ เกียรตินิยมอันดับหนึ่ง สาขาวิชาดนตรีตะวันตก คณะมนุษยศาสตร์ มหาวิทยาลัยเกษตรศาสตร์  เข้าสู่วงการจากการประกวดร้องเพลงในหลาย ๆ เวที มีชื่อเสียงจากการประกวดร้องเพลงเวทีสยามกลการ หรือเคพีเอ็น อวอร์ด ปี พ.ศ. 2530 โดยได้รับรางวัลนักร้องดีเด่น 
ต่อมาได้ออกสตูดิโออัลบั้มในแนวป็อปและแดนซ์ป็อป สังกัดแกรมมี่ 2 ชุด โดยมีอัลบั้มแรก คือ "หัวใจข้างขวา" ในปีพ.ศ. 2534 มีเพลงที่ได้รับความนิยม เช่น คิดไม่ถึง และเพลง "ไปตามทาง" เป็นต้น  ต่อด้วยอัลบั้มชุดที่ 2 ในชื่อ "Foot Work Dance Project 1 (ฟุตเวิร์ค แดนซ์ โปรเจกต์ วัน)" ในปีพ.ศ. 2537 มีเพลงที่ได้รับความนิยม เช่น "รักเธอคนเดียว", "เรื่องคอขาดบาดตาย", "เว้นไว้สักคน", "วันใด วันหนึ่ง" และเพลง "หลับตา" เป็นต้น
ภายหลังจากหมดสัญญากับทางจีเอ็มเอ็ม แกรมมี่ ได้ออกอัลบั้มชุดที่ 3 ภายใต้สังกัดบีซีเทโร คืออัลบั้ม "แอน For Men" ในปีพ.ศ. 2542 แต่ไม่ประสบความสำเร็จเท่าที่ควร เพราะออกผลงานเพลงกับค่ายเล็ก ๆ โดยมีเพลงเปิดตัวคือเพลง "ผู้ชนะ" และเพลง "อย่าบอกว่ารัก"
อีกทั้งยังเป็นนักแต่งเพลง โดยมีผลงานการแต่งเพลงมากมาย และส่วนใหญ่เป็นเพลงที่สร้างชื่อเสียงให้กับนักร้อง ที่นำเพลงของเธอที่ประพันธ์ขึ้นมา เช่น ขอเวลาตั้งตัว ขับร้องโดย มาช่า วัฒนพานิช , ขอโทษที่กวนใจเธอ ขับร้องโดย นัท มีเรีย , เธอไม่เคยถาม ขับร้องโดย โบ สุนิตา ลีติกุล และเพลง ขอเธอคนเดิม ขับร้องโดย ทาทา ยัง เป็นต้น
นอกจากนี้แล้วยังเคยร้องเพลงร่วมกับ สมประสงค์ สิงหวนวัฒน์ นักร้องชายในสังกัดเดียวกันด้วย และยังเคยร้องเพลงประกอบละครโทรทัศน์เรื่องต่าง ๆ  มีผลงานการแสดงละครโทรทัศน์ในหลายเรื่อง โดยผลงานเด่น คือ ข้าวนอกนา ทางช่อง 7 เมื่อปี พ.ศ. 2533
ในปี พ.ศ. 2544 ได้เป็นผู้ร้องเพลง "อยู่คู่แผ่นดินนี้" และ "Now and Forever" ประกอบภาพยนตร์ประวัติศาสตร์เรื่อง สุริโยไท ในระยะหลังได้ผันตัวมาเป็นนักพากย์ มีผลงานในภาพยนตร์รวมถึงการ์ตูนหลายเรื่อง เช่น ก้านกล้วย, นาค และเป็นครูสอนร้องเพลง รวมถึงเป็นเทรนเนอร์ฝึกการร้องเพลงในรายการ ทรู อะคาเดมี่ แฟนเทเชีย ซีซั่นที่ 8 และ ทรู อะคาเดมี่ แฟนเทเชีย ซีซั่นที่ 9 
ชีวิตส่วนตัว ได้สมรสไปเมื่อปี พ.ศ. 2549 กับ สุทธิศักดิ์ สินเจริญ (บอม) นักร้องนำและพี่ใหญ่แห่งวงสินเจริญ บราเธอร์ส แต่ในเดือนตุลาคม พ.ศ. 2553 ก็ได้หย่ากัน
ปัจจุบันเป็นครูสอนร้องเพลง โดยเปิดโรงเรียนสอนร้องเพลงเป็นของตน ใช้ชื่อว่า "Nantana Studio (นันทนา สตูลดิโอ)"

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างที่ออกอากาศทางช่อง 7

**ภาพยนตร์**
 ภาพยนตร์เรื่อง ผู้หญิง 5 บาป รับบท อาจารย์มหาวิทยาลัย (พ.ศ. 2545)

**ละครเวที**
 แสดงละครเวทีเรื่อง "รอยดุริยางค์ เดอะมิวสิคัล" (พ.ศ. 2558)- แสดงละครเวทีเรื่อง "ในดวงใจนิรันดร์ เดอะมิวสิคัล" (จัดแสดงวันที่ 20 สิงหาคม พ.ศ. 2560)

**งานพากย์เสียง**
 พากย์เสียงการ์ตูนเรื่อง พิภพยมราช รับบทเป็น มะขามป้อม- พากย์เสียงการ์ตูนเรื่อง เทเลทับบีส์ รับบท ดิปซี (เขียว) และโพ (แดง)- พากย์เสียงการ์ตูนเรื่อง นาค (ภาพยนตร์การ์ตูนไทย) (พ.ศ. 2551)- พากย์เสียงการ์ตูนเรื่อง ก้านกล้วย รับบท แสงดา (พ.ศ. 2552)- พากย์เสียงการ์ตูนเรื่อง ก้านกล้วยผจญภัย รับบท แสงดา (พ.ศ. 2555)- พากย์เสียงภาพยนตร์เรื่อง ชีวิตพิศวงของวอลเตอร์ มิตตี้ รับบท โอเดสซา มิตตี้ (พ.ศ. 2556)- พากย์เสียงภาพยนตร์เรื่อง แฮรี่พอตเตอร์ รับบท เพ็ตทูเนีย เดอร์สลี ลิลี่ พ็อตเตอร์- พากย์เสียงการ์ตูนเรื่อง ชาวเดอร์ รับบท กอร์กอนซอล่า , ทราเฟิ้ล และ เอ็นไดรฟ์ - พากย์เสียงภาพยนตร์อินเดียเรื่อง​ คว้าไมค์​ สู่ฝัน​ (The​ Idol)​- พากย์เสียงละครซีรีส์เรื่อง ชีวิตเพื่อชาติ รักนี้เพื่อเธอ รับบท แพทย์ทหาร ยุน มยองจู (พ.ศ. 2559) 
*พากย์เสียงละครซีรีส์เรื่อง กังนัมบิวตี้ รักนี้ไม่มีปลอม รับบท ฮยอน ซูอา (พ.ศ. 2561)
*พากย์เสียงเกมออนไลน์ TalesRunner ให้เสียงตัวละครชื่อ ดีดี้ & มากิน- พากย์เสียงการ์ตูนเรื่อง สพันจ์บ็อบ สแควร์แพนส์

**งานอื่น ๆ**
เสียงประกาศภาษาไทยในระบบรถไฟฟ้าชานเมือง สายสีแดง

**ผลงานเพลง**

**สตูดิโออัลบั้ม**

**อัลบั้ม "หัวใจข้างขวา" สังกัดแกรมมี่ (พฤษภาคม พ.ศ. 2534)**
# คิดไม่ถึง
# คิดไม่ออก บอกใครดีจ๊ะ
# บอกแล้ว
# ไปตามทาง
# จะบอกยังไง
# แม่น้ำสีเทา
# แซงให้ขาด
# ผงเข้าตา
# แค่ไหน แค่นั้น
# นายเชย
# ข้าวนอกนา (ประกอบละครโทรทัศน์เรื่อง ข้าวนอกนา)

**อัลบั้ม "Foot Work Dance Project 1" สังกัดแกรมมี่ (พ.ศ. 2537)**
# เรื่องคอขาดบาดตาย (ประกอบภาพยนตร์เรื่อง เสียดาย 1)
# เว้นไว้สักคน 
# อยู่ตรงไหน (ประกอบภาพยนตร์เรื่อง เสียดาย 1)
# คำเดียวก็คุ้ม
# ขอเพียงคำเดียว 
# เบื่อหน่ายที่สุด 
# หลับตา
# รักเธอคนเดียว 
# เสียงจากโทรศัพท์
# สบายจะตาย 
# วันใด วันหนึ่ง
# ครั้งนี้

**อัลบั้ม "แอน For Men" สังกัดบีซีเทโร (พ.ศ. 2542)**
# ผู้ชนะ
# ขอบคุณ
# อย่าบอกว่ารัก
# ฉันไม่เอา
# ในคืนหนึ่ง
# แค่เธอรักฉัน
# หัวใจพักผ่อน
# อย่ามาเป็นคนดี
# สะพาน
# เขาเป็นใคร 

**เพลงประกอบละคร/ภาพยนตร์**
 เพลง ข้าวนอกนา ประกอบละคร ข้าวนอกนา (พ.ศ. 2533)- เพลง คู่ชื่นชุลมุน (คู่กับ: สมประสงค์ สิงหวนวัฒน์) - ประกอบละคร คู่ชื่นชุลมุน (พ.ศ. 2536)- เพลง เรื่องคอขาดบาดตาย - ประกอบภาพยนตร์ เสียดาย (พ.ศ. 2537)- เพลง อยู่ตรงไหน - ประกอบภาพยนตร์ เสียดาย (พ.ศ. 2537)- เพลง ภูมิแผ่นดิน นวมินทร์มหาราชา - เพลงเทิดพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร (พ.ศ. 2542)- เพลง อยู่คู่แผ่นดิน - เพลงประกอบภาพยนตร์ สุริโยทัย (พ.ศ. 2544)- เพลง ลืมไม่ได้ -  ประกอบละคร หน้ากาก (พ.ศ. 2547)

**ผลงานการแต่งเพลง**
 เพลง "ข้าวนอกนา" - ศิลปิน นันทนา บุญ-หลง (พ.ศ. 2533)- เพลง "เจ็บช้ำช้ำ" - ศิลปิน เอ็กซ์วายแซด (พ.ศ. 2533)- เพลง "ยอมรับความ" - ศิลปิน เอ็กซ์วายแซด (พ.ศ. 2533)- เพลง "ขอเวลาตั้งตัว" - ศิลปิน มาช่า วัฒนพานิช (พ.ศ. 2534)- เพลง "ขอโทษที่กวนใจเธอ" - ศิลปิน นัท มีเรีย (พ.ศ. 2539)- เพลง "เธอไม่เคยถาม" - ศิลปิน โบ สุนิตา ลีติกุล (พ.ศ. 2539)- เพลง "รักกันเลย" - ศิลปิน มอส ปฏิภาณ ปฐวีกานต์ (พ.ศ. 2539)- เพลง "ขอเธอคนเดิม" - ศิลปิน ทาทา ยัง (พ.ศ. 2540)- เพลง​ "อย่ารักกันได้ไหม" -​ ศิลปิน​ ซาร่า​​ ผุงประเสริฐ​ (พ.ศ.​ 2542)- เพลง​ "รักเธอกว่าใคร" -​ ศิลปิน​ ซาร่า​ ผุงประเสริฐ​ (พ.ศ.​ 2542)- เพลง บอกเขาไป - ศิลปิน วงทริปเปิ้ล เชค (Triple Shake) (พ.ศ.​ 2542)- เพลง "เส้นทางรัก" - ศิลปิน เกล ดีล่า (พ.ศ. 2543)- เพลง "ไม่เป็นเหมือนเดิม (It's Not The Same)" - ศิลปิน เกล ดีล่า (พ.ศ. 2543) - เพลง "ลืมไม่ได้" - ศิลปิน นันทนา บุญ-หลง (พ.ศ. 2547)

**คอนเสิร์ต**
 พ.ศ. 2559: GREEN CONCERT #19 THE LOST LOVE SONGS TO BE CONTINUED 50

**รางวัลที่ได้รับ**
 รางวัลนักร้องดีเด่นประจำปี พ.ศ. 2530 จากเวที เคพีเอ็น อวอร์ด- รางวัลแชนแนลวีไทยแลนด์มิวสิกวิดีโออวอร์ดส สาขารางวัลมิวสิกวิดีโอกำกับศิลป์ยอดเยี่ยม - "คู่แผ่นดินนี้..สุริโยทัย"

**อ้างอิง**

**แหล่งข้อมูลอื่น ๆ**
  (Nantana Studio)
หมวดหมู่:สกุลบุญ-หลง
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:นักแสดงหญิงชาวไทย
หมวดหมู่:นักร้องหญิงชาวไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักพากย์ชาวไทย
หมวดหมู่:นักพากย์การ์ตูนชาวไทย
หมวดหมู่:บุคคลจากโรงเรียนสาธิตแห่งมหาวิทยาลัยเกษตรศาสตร์
หมวดหมู่:บุคคลจากคณะมนุษยศาสตร์ มหาวิทยาลัยเกษตรศาสตร์